钦定古今图书集成/明伦汇编/闺媛典/第015卷 > 诗八首〈录四首〉 桃花士女〈仙鬼〉
## 钦定古今图书集成/明伦汇编/闺媛典/第015卷 > 诗八首〈录四首〉 桃花士女〈仙鬼〉

家住东吴白石矶，门前流水浣罗衣。朝来系著《木兰
棹》，闲看鸳鸯作对飞。

浔阳南上不通潮，却筭游程岁日遥。明月断魂清霭
霭，玉人何处教“吹箫。”

西湖荷叶绿盈盈，露重风多荡漾轻。倒折荷枝丝不
断，露珠易散似郎情。
芙蓉肌肉绿云鬟，几许幽情欲话难。闻说春来倍惆
怅，莫教长袖倚阑干。